చౌటుప్పల్‌ రూరల్‌ : మండలపరిధిలోని దండు మల్కాపురం శ్రీ ఆందోల్‌మైసమ్మ దేవాలయంలో బోనాల ఉత్సవాలు సోమవారం ముగిశాయి. మూడురోజుల పాటు ఈ ఉత్సవాలను నిర్వహించారు. ముగింపు కార్యక్రమంలో భాగంగా అమ్మవారికి గణపతిపూజ, సామూహిక కుంకుమార్చనలు, పూర్ణాహుతి హోమం తదితర కార్యక్రమాలు నిర్వహించారు. ఈ సందర్భంగా ఆలయ ఈవో చిట్టెడి వెంకట్‌రెడ్డి మాట్లాడుతూ కరోనా నేపథ్యంలో ఎలాంటి ఆర్భాటాలు లేకుండా ఉత్సవాలు ముగించామన్నారు. భక్తులకు కూడా అనుమతులు ఇవ్వలేదన్నారు. అంతేకాకుండా మూడురోజుల పాటు ఉత్సవాలకు సహకరించిన ప్రతిఒక్కరికి ఆయన ప్రత్యేక కృతజ్ఞతలు తెలిపారు.
choutuppalle roorle : mandalaparidhiloni dandu malkapuram shree aandolmaisamma devalayamlo bonala utsavaalu somavaram mugisai. moodurojula paatu ee utsavaalanu nirvahinchaaru. mugimpu kaaryakramamlo bhagamga ammavaariki ganapatipuja, saamuuhika kunkumaarchanalu, puurnaahuti homam taditara kaaryakramaalu nirvahinchaaru. ee sandarbhamgaa aalaya eevo chittedi venkatreddy maatlaadutuu karona nepathyamlo elanti aarbhaataalu lekunda utsavaalu muginchaamannaaru. bhaktulaku kuudaa anumatulu ivvaledannaru. antekakunda moodurojula paatu utsavaalaku sahakarinchina pratiokkariki aayana pratyeka krutagnatalu telipaaru.